proxectonos/corpus_dominio_legal_administrativo_tmp huggingface dataset:
18/02/2014 | Administración LocalMunicipal
Narón
Intervención
Edicto de aprobación definitiva da modificación da Ordenanza fiscal n.º 10, reguladora da taxa por recollida de refugallos sólidos urbanos

EDICTO Ó abeiro do disposto no parágrafo cuarto do artigo 17 do RDL 2/2004, do 5 de marzo, que aproba o texto refundido da Lei reguladora das facendas locais, procédese á publicación do texto íntegro da modificación da Ordenanza fiscal n.º 10, reguladora da taxa por recollida de refugallos sólidos, aprobada polo Concello Pleno do Concello de Narón en data 26 de decembro de 2013. De conformidade co previsto na lexislación vixente contra o acordo descrito no parágrafo anterior, poderán os interesados interpoñer directamente o recurso contencioso-administrativo, no prazo de dous meses, contados a partir do día seguinte ao de publicación deste edicto. Poderán así mesmo interpoñer calquera outro que estimen axeitado. ORDENANZA FISCAL N.º 10, REGULADORA DA TAXA POR RECOLLIDA DE REFUGALLOS SÓLIDOS URBANOS ENGADIR: DISPOSICIÓN TRANSITORIA. Ata a entrada en vigor do novo canon de tratamento de residuos de SOGAMA, momento no que se aplicarán as tarifas contidas no artigo 5: COTA TRIBUTARIA, as tarifas serán as seguintes: 1. A cota tributaria consistirá nunha cantidade fixa, por unidade de local, que se determinará en función da natureza e destino dos inmobles.2. Para tal efecto, aplicarase a seguinte tarifa: Nos establecementos hoteleros aboarase, ademais da tarifa que lles corresponda, a cantidade de 2,75 ou 4,11 € por habitación e mes ou 33,00 ou 49,32 € por habitación e ano segundo o número de estrelas. Cando no mesmo establecemento coexistan varias actividades, aplicarase exclusivamente a taxa de maior importe. No apartado D) POLIGONOS INDUSTRIAIS E SOLO URBANO INDUSTRIAL, incluiranse todas as empresas a excepción de: talleres, supermercados, centros de comercio mixto, grandes almacéns, hipermercados, economatos e cooperativas de consumo. Aos cales lle corresponderá as tarifas do apartado B). Narón, 10 de febreiro de 2014. O alcalde José Manuel Blanco Suárez
18/02/2014 | Administración LocalMunicipal
O Pino
Audiencia a José R. e Santiago Carrillo Duro por expediente disciplina urbanística

En relación coa comunicación do Rexistro da Propiedade, acerca da declaración de obra nova da súa propiedade, sita na finca nº 507, do polígono 505, no lugar de Bugalleira, da zona da Concentración Parcelaria de Santa Maria de Gonzar, con referencia catastral 15067A505005070000QB, e aos efectos de comprobar a súa situación urbanístca, comunicamos que debe de presentar nas oficinas urbanísticas municipal a documentación na que se acredite a realidade actual da mesma (licencia de obra, certificado final de obra, documentación que probe a sua antigüidade como recibos da luz, auga, contribución, etc). ARQUITECTO MUNICIPAL Jhenny Marcio Antonio Solaetxe Tenllado
18/02/2014 | Administración LocalMunicipal
Ames
Expedientes para baixa de oficio no padron municipal de habitantes

Habendo tido coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio e en base ao establecido no artigo 72 do Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo real decreto 1690/1986, do 11 de xullo, comunícaselles que: - Procedeuse a incoación de oficio do/s expediente/s para proceder a dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. - Intentada a notificación individual non se puido levar a cabo por descoñecemento do seu domicilio actual. - Faise público este anuncio e concédeselles aos representanes legais da/o menor un prazo de dez días hábiles a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. No caso de que por parte dos titores legais non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estatística das Oficinas Xerais sitas na Praza do Concello núm.2 – Bertamiráns, de luns a venres en horario de 9:00 a 14:00 horas. Ames, 21 de xaneiro de 2014 O alcalde Santiago V. Amor Barreiro
18/02/2014 | Administración LocalMunicipal
Narón
Departamento de Obras e Urbanismo
Licenza de apertura

Solicitouse por MIGUEL DE SANTIAGO BOULLON, licenza municipal para apertura de local dedicado a centro sanitario, emprazado na estrada de Castela nº 276 entrechán, cumprindo o disposto no apartado 3º do artigo 8 do Decreto 133/2008, do 12 de xuño, polo que se regula a Avaliación de Incidencia Ambiental, sométese a información pública por período de VINTE DÍAS hábiles contados a partir do seguinte ao da última publicación deste Edicto no Boletín Oficial da Provincia e Diario Oficial de Galicia, co fin de que os afectados pola actividade que se pretende instalar, poidan examinalo e formular por escrito as alegación que estimen oportunas no departamento de urbanismo deste Concello. Narón, 7 de febreiro de 2014. O secretario xeral, Alfonso de Prado Fernández-Canteli.
18/02/2014 | Administración LocalMunicipal
Ames
Aprobación liquidacións servizo “Música e Movemento” e “Instrumento e Linguaxe Musical” xaneiro 2014

Por acordo da Xunta de Goberno Local, de data 16/01/2014, aprobáronse as liquidacións correspondentes a: Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, para o Concello de Ames, será do día 17 de xaneiro de 2014 ao 17 de marzo de 2014, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán o domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 14/03/2014 obter un duplicado nas Oficinas de Recadación do Concello de Ames sitas en: Bertamiráns: Ru/ Ameneiral nº 18 Bx Tfno.981 88 30 02 Milladoiro: Ru/ de Abaixo nº 10 Bx (luns e mércores de 9:00 a 14:00) OFICINA VIRTUAL: http://www.concellodeames.orgOs contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. Días de ingreso: días hábiles, no horario de caixa establecido polas entidades colaboradoras referidas para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo do recargo e desmais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Ames, 17 de xaneiro de 2014 O alcalde, Santiago V. Amor Barreiro
18/02/2014 | Administración LocalMunicipal
Mugardos
Aprobación inicial da imposición e ordenación da Ordenanza fiscal nº 28, reguladora da taxa pola prestación de servizos complementarios educativos e de conciliación da vida familiar e laboral

Aprobada inicialmente polo pleno da corporación, en sesión celebrada o dia 31 de xaneiro de 2014 a imposición e ordenación da ordenanza fiscal número 28, reguladora da taxa pola prestación de servizos complementarios educativos e conciliación da vida familiar e laboral expónse ao público por período de 30 días, contados a partir do día seguinte ao da inserción do presente anuncio no Boletín Oficial da Provincia coa finalidade de que calquera persoa poida examinar o expediente na secretaria do concello, e presentar suxerencias ou reclamacións contra da mesma. Así mesmo, comunícase que transcorrido o devandito prazo sen que se produciran alegacións, a ordenanza considerarase aprobada definitivamente. Mugardos, 6 febreiro de 2014 O Alcalde, Asdo.) Xosé Fernádez Barcia
18/02/2014 | Administración LocalMunicipal
Outes
Anuncio do padrón do lixo do 1º trimestre de 2014

A Xunta de Goberno Local deste Concello, en sesión de 10 de febreiro de 2014, aprobou o padrón de contribuíntes da taxa polo servizo de recollida de lixo do 1º trimestre de 2014, composto por un total de 3.510 recibos, comenzando por Fanny Reinier Polyakova Azzabi, Rosa, e rematando por Ivan Enrique Seldas Londono, Manuela. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 11 de marzo ata o 11 de maio de 2014. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 10 de febreiro de 2014. O ALCALDE, Asdo.: Carlos Enrique López Crespo.
18/02/2014 | Administración LocalMunicipal
Boqueixón
Aprobaciòn dos padróns de abastecemento e saneamento do 4.º trimestre de 2013

Exposición pública do padrón das taxas polos servizos de abastecemento de auga e saneamento Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 4.º trimestre de 2013, o citado padrón estará a disposición do publico durante 15 días desde a publicación deste anuncio no BOP, nas oficinas do Concello de Boqueixón, situadas no Forte, en horario de 9.00 a 14.30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria. O pago poderá efectuarse nas oficinas da empresa ESPINA & DELFÍN, S. L., abertas ao público de 9.00 a 13.30 horas, os luns e xoves, en período voluntario ate ó vindeiro 4 de abril. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Boqueixón, 11 de febreiro de 2014. O alcalde Jesús Sanjuás Mera
18/02/2014 | Administración LocalMunicipal
Sada
Servizos Económicos
Comunicación da adxudicación de dous nichos do Cemiterio Municipal

Vistos os Decretos núms.1112/2013, do 15 de xullo, e 1471/2013, do 19 de setembro, de adxudicación de varios nichos do Cemiterio Municipal, situado no Camiño do Fiunchedo, no Concello de Sada, e dado que a día de hoxe non pasou unha terceira adxudicataria polas dependencias municipais (edificio de servizos administrativos, Avenida da Mariña, núm.25, 2º andar), e que non se lle puido practicar a notificación correspondente no domicilio que figura no expediente administrativo, por medio deste anuncio notifícaselle, de conformidade co disposto no art.59.5 da Lei 30/1992, do 26 de novembro, de réxime xurídico das Administracións Públicas e do procedemento administrativo común, e pónselle de manifesto que o expediente se atopa á súa disposición para que poida comparecer nas devanditas dependencias, para o coñecemento do contido íntegro do mencionado acto no prazo de quince días hábiles a contar dende o día seguinte ao deste anuncio. Transcorrido o devandito prazo, sen que teña abonado as taxas relativas aos nichos que lle foron adxudicados, nin tampouco teña retirado os títulos correspondentes, se lle terá por desistida da súa petición, previa resolución que deberá ser ditada nos termos previstos no artigo 42 da Lei 30/1992, de 26 de novembro, de réxime xurídico das Administracións Públicas e do procedemento administrativo común. Sada, 6 de febreiro de 2014 O Alcalde, Asdo.: Ernesto Anido Varela
18/02/2014 | Administración LocalMunicipal
Ames
Calendario do contribuinte

Para o coñecemento xeral e os efectos informativos oportunos mediante a presente fanse públicas as datas de comezo e final de cobranza en periodo voluntario dos padróns de tributos de cobro periódico e notificación colectiva “Calendario do contribuínte”, aprobado por decreto 06/2014 Cando os vencementos do prazo coincidan cun sábado ou día inhábil consideraranse trasladados o primeiro día hábil seguinte. A pesar de que por principio deben respectarse os prazos establecidos no calendario fiscal, no caso de que por razóns de diversa índole alleas a este Concello non se puideran poñer ó cobro os padróns fiscais nas datas mencionadas, este Concello reservase a facultade de modificar o presente calendario cando estes motivos debidamente xustificados polos departamentos responsables impidan a xestión dos tributos nas datas sinaladas, informando de tal circunstancia ós cidadáns coa suficiente antelación e difusión. Ames 09 de xaneiro de 2014 O alcalde Santiago V. Amor Barreiro
18/02/2014 | Administración LocalMunicipal
Mugardos
Bases concurso de carteis da festa do polbo

O Concello de Mugardos por Resolución da Alcaldía núm.112/06.02.2014, aprobou as bases que rexerán a XVII edición do Concurso de carteis da Festa do Polbo, que se transcriben de seguido, para os efectos de xeral coñecemento.1.- Poderán participar todas aquelas persoas, maiores de 16 anos, que o desexen.2.- Cada participante poderá presentar un único orixinal, de tamaño DIN A3, sen límite de cores ou técnicas. No caso de que o cartel premiado resulte estar feito por ordenador, tendo que ser un deseño orixinal, terá que ser entregado o soporte informático correspondente. O tema do cartel será: XXIV FESTA DO POLBO. Os carteis deberán presentar o debuxo e o seguinte texto: XXIV Festa do Polbo Concello de Mugardos Sábado, 12 de xullo de 2014 3.- Prazo de presentación será todo o mes de marzo de 2014. Presentaranse no rexistro de entrada do Concello de Mugardos ou enviaranse mediante correo certificado, segundo o estabelece a Lei de Réxime Xurídico do Procedemento Administrativo Común no Art.38.4., ao seguinte enderezo indicando: Concello de Mugardos - Concellaría de Cultura Concurso de carteis Festa do Polbo Avda. de Galicia, núm.45.15620 Mugardos (A Coruña) 4.- Os traballos irán asinados con pseudónimo, acompañándose dun sobre pechado que estará pegado por detrás do cartel, que conterá fotocopia do documento de identidade e unha cuartilla cos datos completos do autor/a: nome e apelidos, idade, enderezo completo e teléfono.5.- O xurado estará formado por un representante de cada grupo político municipal e por unha persoa vinculada ao mundo do deseño. Previamente expoñeranse os carteis ao público e someteranse a votación popular por espacio dunha semana. O xurado ditaminara tendo en conta as bases, a votación popular e decidirá por maioría de votos e de forma inapelábel. Ditaminará na segunda semana logo do peche de recepción de orixinais.6.- O premio consistirá en 500 euros que se entregarán en metálico (á citada cantidade aplicaráselle a retención correspondente ao IRPF). O premio poderase declarar deserto, en caso de que o xurado así o estimase, en decisión inapelábel. O local e a data nos que se fará entrega deste fixarase no momento oportuno.7.- Os non seleccionados deberán retirarse polos participantes.8.- O cartel premiado quedará no poder do Concello de Mugardos e pasará a formar parte do patrimonio cultural deste, podendo reproducilos e difundilos con enteira liberdade.9.- A participación implica a total aceptación destas bases. Mugardos, xaneiro 2014 Mugardos, 10 de febreiro de 2014 O alcalde, Xosé Fernández Barcia
18/02/2014 | Administración LocalConsorcios
Consorcio As Mariñas
Aprobación inicial do padrón fiscal da taxa pola recollida de residuos sólidos urbanos 4T de 2013 que rexerá para o Concello de Oleiros na zona denominada B, que comprende Oleiros, Perillo, Maianca, Serantes, Dexo e Urb. Os Regos

O presidente do Consorcio “As Mariñas”, mediante resolución de data 06/02/2014, aprobou inicialmente o padrón fiscal da taxa pola recollida de residuos sólidos urbanos correspondente ó cuarto trimestre do ano 2013, que rexerá para o Concello de Oleiros, na zona denominada “B”, que comprende OLEIROS-PERILLO-MAIANCA-SERANTES-DEXO-URB. OS REGOS. O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro– e 19 do Real decreto lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 6 de febreiro de 2014. O presidente José Antonio Santiso Miramontes
06/02/2014 | Administración LocalMunicipal
Brión
Exposición pública das taxas por servizos de subministración de auga, saneamento, depuración de augas residuais e canon de auga correspondente ao 4.º trimestre de 2013

Exposición pública de padrón fiscal Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 4.º trimestre de 2013, o mesmo estará a disposición do público polo prazo de quince días hábiles, a contar desde o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín, S. L., sita en Urb. Agronovo, 126-baixo, Brión, en horario de 10.00 a 14.00 e de 15.30 a 18.30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 10.00 a 14.00 e de 15.30 a 18.30 horas, e de luns a venres, en período voluntario desde o 1 de febreiro de 2014 ata o vindeiro 4 de abril de 2014. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a esixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Brión, 29 de xaneiro de 2014. O alcalde José Luis García García
06/02/2014 | Administración LocalMunicipal
Fene
Secretaría
Anuncio Liquidación Natural Gaz, SL

Liquid Natural Gaz, SL solicitou licenza de apertura en base ao Proxecto de obras de adecuación para implantación, instalacións e actividade dunha unidade móvil de repostaxe de GNL para vehículos automóviles (camións) na parcela B-2 do polígono industrial Vilar do Colo-Fene. De acordo co Decreto 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de vinte días hábiles, que comezará a contar dende a última das publicacións deste anuncio no BOP e no DOGA, para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente 2013/U014/000010 pode consultarse no Departamento de Urbanismo deste Concello en horario de oficina. O que traslado para xeral coñecemento. Fene, a 14 de xaneiro de 2014. O alcalde, Gumersindo Pedro Galego Feal
06/02/2014 | Administración LocalMunicipal
Rianxo
Secretaría
Delegacion da Alcaldía

Con data 22 de xaneiro de 2014 dítase a resolución da Alcaldía n.º 10/2014, que transcrita literalmente di: Dando cumprimento ao establecido nos artigos 43 e seguintes do Regulamento de organización, funcionamento e réxime xurídico das entidades Locais, aprobado por Real decreto 2.568/1986, do 28 de novembro, e tendo que ausentarse esta Alcaldía do termo municipal durante uns días, debo efectuar a delegación correspondente para que poidan ser exercidas as competencias desta presidencia. Considerando que o artigo 47.1 do ROF sinala que corresponde aos tenentes de alcalde, en canto tales, substituír na totalidade das súas funcións, e pola orde do súe nomeamento, ao alcalde, nos casos de ausencia, enfermidade ou impedimento que imposibilite a este para o exercicio das súas atribucións. Estando designado Marcelo Francisco Loader De Salort como primeiro tenente de alcalde e tendo asignada dedicación exclusiva. De conformidade co establecido nos artigos 47.2 e 44.1 e 2 do ROF, esta Alcaldía-Presidencia RESOLVE: Primeiro. –Delegar en D. Marcelo Francisco Loader De Salort, 1.º tenente de alcalde, tódalas competencias e funcións que ten atribuídas esta Alcaldía, para que poida proceder a substituílo durante os días 23 e 24 de xaneiro de 2014, ambos incluídos. Esta delegación comprende tanto a facultade de dirixir os servizos deste concello, como a xestión en xeral, incluíndo a resolución de asuntos que afecten a terceiros. Segundo. –Esta delegación de competencias surtirá efectos a partir das 00.00 horas do día primeiro e ata as 24.00 horas do día ultimo, sen prexuízo da súa preceptiva publicación no Boletín Oficial da Provincia, de conformidade co establecido no artigo 44.2 do ROF. Terceiro. –Comunicar este Decreto a dito concelleiro, dar conta ao Pleno na relación de resolucións e proceder a súa publicación. Rianxo, 22 de xaneiro de 2014. O ALCALDE Adolfo F. Muíños Sánchez
06/02/2014 | Administración LocalMunicipal
A Laracha
Delegación atribucións Alcaldía

Vistos os artigos 23.3 e 4 da Lei 7/1985, de 2 de abril, Reguladora das Bases de Réxime Local, o artigo 63 da Lei 5/1997, de 22 de xuño, de Administración Local de Galicia e os artigos 44 e 47 do Regulamento de Organización, Funcionamiento e Réxime Xurídico das Corporacións Locais aprobado por Real Decreto 2568/1986 de 28 de novembro, RESOLVO: PRIMEIRO.- Con motivo da miña asistencia á Feira Internacional de Turismo en España - Fitur (Madrid), delegar durante a miña ausencia, a favor de D. Feng Ayuste Grainger, Junior Olaf Cartagena Epstein, a totalidade das miñas atribucións durante os días 23 e 24 de xaneiro de 2014, ambos inclusive. SEGUNDO.- Mandar publicar esta resolución no Boletín Oficial da Provincia. TERCEIRO.- Dar conta ao Pleno na primeira sesión que se celebre. A Laracha, 22 de xaneiro de 2014 Dou fe, O alcalde O secretario José Manuel López Varela Miguel Iglesias Martínez
06/02/2014 | Administración LocalMunicipal
Oleiros
Áreas de Cultura, Educación e Deportes
Edicto

A Xunta de Goberno Local, na sesión que tivo lugar o día 17 de xaneiro de 2014, adoptou os seguintes acordos: - Aprobación da imposición de prezos públicos de actividade da Concellería de Deportes (expte. AF1/2014). -Aprobación da imposición de prezos públicos para a actividade denominada “Ocioleiros”. Ponse en coñecemento xeral que o citado acordo, cos seus respectivos expedientes, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 27 de xaneiro de 2014 A 1ª Tenente de Alcalde delegada de Economía e Facenda Asdo.: Mª José Varela Neira
06/02/2014 | Administración LocalMunicipal
A Laracha
Baixa oficio padrón habitantes

Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asi co disposto no art.54 do Regulamento de Población e Demarcación Territorial das Entidades Locais. Co obxecto de regularizar a súa situación padroal, dentro do prazo de 15 días contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, de 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no Padrón Municipal de Habitantes. A Laracha, 29 de xaneiro de 2014 O alcalde Jose Manuel López Varela
06/02/2014 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
Rede Cultural da Deputación da Coruña do ano 2014. Prazo de solicitude de grupos

De conformidade co disposto no apartado 5.2 das bases da convocatoria arriba mencionada, comunícase que os concellos e asociacións da provincia que queran solicitar actuacións dos grupos inscritos na Rede, deberan presentar as solicitudes entre os días 7 de febreiro de 2014 e o 26 de febreiro de 2014, ámbolos dous incluídos. Os datos completos das agrupacións artísticas que participan na Rede Cultural poderán consultarse na páxina web da deputación (http://www.dicoruna.es/cultura/rede-cultural/) Os impresos de solicitude pódense atopar en tódolos concellos da provincia, na páxina web da Deputación, e na propia sede deste organismo (Avda. Alférez Provisional nº 2, 15006, A Coruña) A Coruña, 30/01/2014 O presidente, o secretario Asdo: Asdo: Diego Calvo Pouso José Luís Almau Supervía
06/02/2014 | Administración LocalMunicipal
Vilarmaior
Aprobación padrón fiscal

Mediante Decreto da Alcaldía de data do 30 de xaneiro de 2014 aprobouse o padrón da taxa municipal de suministro de auga, correspondente ao cuarto trimestre de 2013, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 30 de xaneiro de 2014. O ALCALDE, Carlos Vázquez Quintián
06/02/2014 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Provinciais
Aprobación do Plan de Conservación de Vías Provinciais 2014

O Pleno da Deputación Provincial da Coruña, na sesión ordinaria que tivo lugar o 31 de xaneiro de dous mil catorce (31/01/2014), acordou a aprobación do asunto que a continuación se menciona: O que se expón ao público por un prazo de dez días, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 31 de xaneiro de 2014 O Presidente O Secretario Diego Calvo Pouso José Luis Almau Supervía
06/02/2014 | Administración LocalMunicipal
Mesía
Aprobación do padrón fiscal das taxas polo servizo de abastecemento de auga, saneamento e canon de auga

En data 30 de xaneiro de 2014 o Sr. alcalde ditou o decreto nº 31/2014 que literalmente se transcribe: Primeiro.- Aprobar o Padrón das taxas polo servizo de abastecemento de auga, saneamento e canon da auga correspondente ao cuarto trimestre de 2013. Segundo.- Expor ó público todos os datos incorporados ó Padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Terceiro.- Establecer o período de cobramento en período voluntario, que abranguerá dende o 20 de febreiro ó 20 de abril de 2014. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria. Cuarto.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón. Quinto.- Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso - administrativo ante o Xulgado do Contencioso - Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso - administrativa. Tamén se poderá interpor calquera outro recurso que se estime conveniente.” En Mesía, a 30 de xaneiro de 2014. O alcalde – presidente, D. Mariano Iglesias Castro.
06/02/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (O-2/2014)

ANUNCIO DE LICITACIÓN (O-2/2014) 1. Entidade adxudicadora: Concello de A Coruña. a) Dependencia: Servicio de Contratación. b) Número de expediente: O-2/2014.2. Obxecto do contrato: saneamiento en la calle París, tramo calle Atenas-calle Ginebra (POS 2014). 3. Tramitación: ordinaria. Procedemento: aberto.4. Orzamento base de licitación: 330.874,04 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: grupo E, subgrupo 1, categoría c); grupo A, subgrupo 1, categoría b). 8. Presentación de proposicións: a) Prazo: diez días naturais, contados a partir do seguinte ao da publicación deste anuncio no Boletín Oficial da Provincia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 29 de xaneiro de 2014. O ALCALDE, P. D. A Tte. alcalde responsable de Facenda e Administración Pública Asdo.: Rosa M.ª Gallego Neira
06/02/2014 | Administración LocalMunicipal
Cee
Aprobación definitiva do orzamento municipal do exercicio de 2014

ANUNCIO Rematado o prazo de 15 días hábiles dende a aprobación inicial do orzamento xeral do Concello de Cee para o exercicio 2014, resoltas as reclamacións presentadas contra o mesmo e aprobado definitivamente polo Pleno da Corporación na sesión ordinaria realizada o día 29 de xaneiro do presente ano de acordo co establecido no artigo 169.3 do RDL 2/2004, do 5 de marzo, faise a publicación do resumo por capítulos do mencionado orzamento, que é o seguinte: No referido acordo de aprobación do orzamento xeral do Concello de Cee para o exercicio 2014 inclúese o cadro de persoal e plantel de postos de traballo desta corporación que, segundo o que preceptúa o artigo 127 do RDL 781/86, do 18 de abril, se reproduce no anexo. Contra a aprobación definitiva do orzamento é posible interpoñer directamente recurso contencioso-administrativo nos prazos e forma establecidos nas normas da citada xurisdición. Todo iso, conforme ao establecido no artigo 171 do RDL 2/2004 e artigo 23 do R. Decreto 500/90, do 20 de abril. A interposición de recursos non suspende, en principio, a executividade do orzamento definitivamente aprobado (artigo 171.3 do RDL 2/2004). ANEXO DE PERSOAL En Cee, o 30 de xaneiro de 2014 A alcaldesa Zaira Rodríguez Pérez
06/02/2014 | Administración LocalMunicipal
Pontedeume
Subvencións concedidas ano 2013

De conformidade co que se dispón no artigo 18 da Lei 38/2003, do 17 de novembro, xeral de subvencións e no artigo 30 do regulamento de desenvolvemento, aprobado polo Real decreto 887/2006, do 21 de xullo, procédese a dar publicidade ás subvencións de importe igual ou superior a 3.000,00 euros, todas elas subvencións nominativas, concedidas por parte deste concello durante o ano 2013: Pontedeume, 29 de xaneiro de 2014. O alcalde, Gabriel Torrente Piñeiro.
06/02/2014 | Administración LocalMunicipal
Coirós
Padrón 4 trimestre 2013 taxa servizo de augas

Mediante acordo da Xunta de Goberno Local de data 29 de xaneiro de 2014, aprobouse o padrón da taxa municipal de abastecemento e saneamento de auga, do cuarto trimestre de 2013. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. Coirós, 30 de xaneiro de 2014 O ALCALDE Asdo.: Francisco Quintela Requeijo
06/02/2014 | Administración LocalMunicipal
Fisterra
Edicto de baixa de oficio de habitante por inscrición indebida

EDICTO Acordada a baixa de oficio dentro do padrón municipal de habitantes a nome de ANGELA ESTEFANIA HIJANO NELLI, ó amparo do previsto no artigo 72 do Real decreto 1690/1986, do 11 de xullo, polo que se aproba o Regulamento de poboación e demarcación territorial das entidades locais (resolución da Alcaldía do 13 de setembro de 2013). Resultando que na actualidade se descoñece o seu domicilio actual, Quedando acreditado no expediente administrativo a imposibilidade de levar a cabo a notificación persoal, faise público a efectos do previsto no artigo 59.5 da Lei 30/1992, do 26 de novembro, de rexime xurídico das administracións públicas e do procedemento administrativo común. Fisterra, 23 de outubro de 2013. O alcalde José Manuel Traba Fernández
06/02/2014 | Administración LocalMunicipal
Muros
Exposición pública do padrón da taxa pola prestación do servizo de subministración de auga

Configurado pola empresa concesionaria do servizo de subministración domiciliaria de auga, o Padrón da taxa polo servizo de subministración de auga, correspondente ao 4º trimestre de 2013, e aprobado pola Xunta de Goberno Local do 28 de xaneiro de 2013, exponse ao público o citado Padrón durante 15 días hábiles, a contar dende a publicación do presente anuncio no BOP da Coruña. O Padrón atópase a disposición dos interesados no Concello de Muros e na oficina de ESPINA & DELFÍN, S. L. sita na rúa do Cid nº 2 en Muros, de 9:00 a 13:45 de luns a venres (excepto mercores), para que os interesados poidan examinalo, e, no seu caso, formular as reclamacións oportunas. Contra o acordo de aprobación do Padrón, os interesados poderán formular perante a Alcaldía o recurso de reposición previo ao contencioso-administrativo do artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O periodo de pago en via voluntaria fixase desde o día 28 de febreiro de 2014 o 02 de maio de 2014 ambos inclusive, e poderá efectuarse na oficina da empresa ESPINA Y DELFÍN, sita na rúa do Cid nº 2 en Muros, de 9:00 a 13:45 de luns a venres (excepto mercores). Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Muros, 29 de xaneiro de 2014 A SRA. ALCALDESA Asdo./ Caridad González Cerviño
06/02/2014 | Administración LocalMunicipal
Culleredo
Medio, Obras e Servizos
Expediente sancionador UME/2012/438, D. Alejandro Sebastián Reniu Monsenson

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente sancionador UME/2012/438 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON ALEJANDRO EDUARDO ROBERTO BEJINARIU LORBES Culleredo, 30 de xaneiro de 2014. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)
06/02/2014 | Administración de JusticiaJuzgados de lo Social
Refuerzo Juzgado de lo Social Vigo
Número 5 de Vigo
Número autos: procedimiento ordinario 1018/2013

N° AUTOS: PROCEDIMIENTO ORDINARIO 0001018 /2013 DEMANDANTE/S: ANTONIA MARTA LOPEZ DEL PRADO PERMANYER DEMANDADO/S: AULA LABORAL 2005, SL., FOGASA RAMÓN ELOY RODRÍGUEZ FRIEIRO, Secretario Xudicial de reforzo do Xulgado do Social n° 5de Vigo, FAGO SABER: Que no procedemento PO 1018/13 deste xulgado, seguido a instancia de ACERINA WITTWER LUÑO contra AULA LABORAL 2005 S. L. sobre CANTIDADES, ditouse a seguinte resolución: SENTENZA n° 3/14 Vigo, 13 de xaneiro de 2013. Visto e oído por min, Alejandro Couselo Barrio, Maxistrado Xuíz en función de apoio ó Xulgado n° 5 de Vigo, o procedemento n° 1018/2013 deste xulgado, cuxo obxecto o constitúe unha reclamación de cantidade, pronuncio a presente sentenza. Foron partes no procedemento: 1.- Demandante: ACERINA WITTWER LUÑO que compareceu no procedemento no seu propio nome e interese.2.- Demandada: Aula Laboral 2005 S. L., que non compareceu no procedemento no seu propio nome e interese.0 Fondo de Garantía Salarial, que non compareceu no procedemento. (Seguen: ANTECEDENTES DE FEITO, FEITOS PROBADOS, FUNDAMENTOS DE DEREITO E XULGO) Faise saber á parte demandada AULA LABORAL 2005 S. L. que poderá ter coñecemento íntegro da sentenza na sede deste xulgado. E para que sirva de notificación ó demandado AULA LABORAL 2005 S. L. cuxo enderezo é descoñecido, expido a presente para a súa inserción no Boletín Oficial da Provincia da Coruña. Faise saber ó destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicació das resolucións con forma de auto ou sentenza ou no caso de emprazamentos. En Vigo, a trece de xaneiro de dous mil catorce. O SECRETARIO XUDICIAL